
ACTA SEDIS 


COMMENTARIUM OFFICIALE 


ACTA PII PP. X 


CONSTITVTIO APOSTOLICA 


DE NOVA PSALTERII IN BREVIARIO ROMANO DISPOSITIONE 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM. 


Divino afflatu compositos Psalmos, quorum est in sacris 
litteris collectio, inde ab Ecclesiae exordiis non modo mirifice 
valuisse constat ad fovendam fidelium pietatem, qui offerebant 
hostiam laudis semper Deo, id est, fructum labiorum confiten- 
tium nomini eius *; verum etiam ex more iam in vetere Lege 
recepto in ipsa sacra Liturgia divinoque Officio conspicuam ha- 
buisse partem. Hinc illa, quam dicit Basilius, nata Ecclesiae 
vox’, atque psalmodia, eius hymnodiae filia, ut a decessore No- 
stro Urbano VIII appellatur *, guae canitur assidue ante sedem 
Dei et Agni, quaeque homines, in primis divino cultui addictos 
docet, ex Athanasii sententia, gua ratione Deum laudare opor- 
teat quibusque verbis decenter confiteantur *. Pulchre ad rem 


! Hebr. 13, 15. 

* Homil. in Ps. 1 n. 2. 

3 Bulla « Divinam psalmodiam ». 

4 Epist. ad Marcellinum in interpret. Psalmor. n. 10. 
Acta, vol. III, n. 17. - 20-12-9311. 

Augustinus: Ut bene ab homine laudetur Deus, laudavit se ipse 
Deus; et quia dignatus est laudare se, ideo invenit homo, quem- 
admodum laudet eum * 

Accedit quod in Psalmis mirabilis quaedam vis inest ad 
excitanda in animis omnium studia virtutum. Etsi enim omnis 
nostra Scriptura, cum vetus tum nova, divinitus inspirata uti- 
lisque ad doctrinam est, ut scriptum habetur; ... at Psalmorum 
liber, quasi paradisus omnium reliquorum (librorum fructus) in 
se continens, cantus edit, et proprios insuper cum ipsis inter 
psallendum exhibet. Haec iterum Athanasius *, qui recte ibidem 
addit: Mihi quidem videtur, psallenti Psalmos esse instar spe- 
culi, ut et seipsum et proprii animi motus in ipsis contempletur, 
atque ita affectus eos recitet *. Itaque Augustinus in Confessio- 
nibus: Quantum, inquit, flevi in hymnis et canticis tuis suave 
sonantis Ecclesiae tuae vocibus commotus acriter! Voces illae 
influebant auribus meis et eliquabatur veritas in cor meum et 
exaestuabat inde affectus pietatis et currebant lacrimae et 
bene mihi erat cum eis‘. Etenim, quem non moveant frequentes 
illi Psalmorum loci, in quibus de immensa maiestate Dei, de 
omnipotentia, de inenarrabili iustitia aut bonitate aut clemen- 
tia de ceterisque infinitis laudibus eius tam alte praedicatur? 
Cui non similes sensus inspirent illae pro acceptis a Deo bene- 
ficiis gratiarum actiones, aut pro exspectatis humiles fidentesque 
preces, aut illi de peccatis clamores paenitentis animae? Quem 
non admiratione psaltes perfundat, cum divinae benignitatis 
munera in populum Israel atque in omne hominum genus pro- 
fecta narrat, cumque caelestis sapientiae dogmata tradit? Quem 
denique non amore inflammet adumbrata studiose imago Christi 
Redemptoris, cuius quidem Augustinus * vocem in omnibus 


* In Psalm. 14 n. 1. 

* Epist. ad Marcell. cit. n. 2. 
* Op. cit. n. 12. 

* Lib. IX cap. 6. 

5 In Ps. 42 n. 1. 

Psalmis vel psallenitem, vel gementem, vel laetantem in spe, vel 
suspirantem in re audiebat? 

Iure, igitur optimo provisum est antiquitus, et per decreta 
Romanorum Pontificum, et per canones Conciliorum, et per 
monasticas leges, ut homines ex utroque clero integrum Psalte- 
rium per singulas hebdomadas concinerent vel recitarent. 
Atque hanc quidem legem a patribus traditam decessores Nostri 
S. Pius V, Clemens VIII, Urbanus VIII in recognoscendo Bre- 
viario Romano sancte servarunt. Unde etiam nunc Psalterium 
intra unius hebdomadae spatium recitandum foret integrum, 
nisi mutata rerum condicione talis recitatio frequenter impe- 
diretur. 

Etenim procedente tempore continenter crevit inter fideles 
eorum hominum numerus, quos Ecclesia, mortali vita defunc- 
tos, caelicolis accensere et populo christiano patronos et vi- 
vendi duces consuevit proponere. In ipsorum vero honorem 
Officia de Sanctis sensim propagari coeperunt, unde fere factum 
est, ut de Dominicis diebus deque Feriis Officia silerent ideoque 
non pauci neglegerentur Psalmi, qui sunt tamen, non secus 
ac ceteri, ut Ambrosius ait * benedictio populi, Dei laus, plebis 
laudatio, plausus omnium, sermo universorum, vox Ecclesiae, 
fidei canora confessio, auctoritatis plena devotio, libertatis lae- 
titia, clamor iucunditatis, laetitiae resultatio. De huiusmodi 
autem omissione non semel graves fuerunt prudentum piorum- 
que virorum querimoniae, quod non modo hominibus sacri ordi- 
nis tot subtraherentur praesidia ad laudandum Dominum ct 
ad intimos animi sensus ei significandos aptissima; sed etiam 
quod optabilis illa in orando varietas desideraretur, ad digne, 
attente, devote precandum imbecillitati nostrae quam maxime 
opportuna. Nam, ut Basilius habet, in aequalitate torpescit 
saepe, nescio quomodo, animus, atque praesens absens est: mu- 
tatis vero et variatis psalmodia et cantu per singulas horas, 
renovatur eius desiderium et attentio instauratur *. 


? Enarrat. in Ps. 1 n. 9. 
* Regulae fusius tractatae, interrog. 37 n. 5. 

Minime igitur mirum, quod complures e diversis orbis par- 
tibus sacrorum Antistites sua in hanc rem vota ad Apostolicam 
Sedem detulerunt, maximeque in Concilio Vaticano, cum hoc in- 
ter cetera postularunt, ut, quoad posset, revocaretur consuetudo 
vetus recitandi per hebdomadam totum Psalterium, ita tamen 
ut clero, in sacri ministerii vinea ob imminutum operariorum 
numerum iam gravius laboranti, non maius imponeretur onus. 
Hisce vero postulationibus et votis, quae Nostra quoque ante 
susceptum Pontificatum fuerant, itemque precibus, quae dein- 
ceps ab aliis Venerabilibus Fratribus piisque viris admotae sunt, 
Nos equidem concedendum duximus, cauto tamen, ne recita- 
tione integri Psalterii hebdomadae spatio conclusa, ex una parte 
quicquam de Sanctorum cultu decederet, neve ex altera mole- 
stius Divini Officii onus clericis, immo temperatius evaderet. 
Quapropter, implorato suppliciter Patre luminum, corrogatisque 
in id ipsum suffragiis sanctarum precum, Nos vestigiis insisten- 
tes decessorum Nostrorum, aliquot viros delegimus doctos et in- 
dustrios, quibus commisimus, ut consiliis studiisque collatis 
certam aliquam reperirent rei efficiendae rationem, quae Nostris 
optatis responderet. Illi autem commissum sibi munus e sen- 
tentia exsequentes novam Psalterii dispositionem elaborarunt; 
quam cum S$. R. E. Cardinales sacris ritibus cognoscendis prae- 
positi diligenter consideratam probassent, Nos, utpote cum 
mente Nostra admodum congruentem, ratam habuimus in rebus 
omnibus, id est, quod ad ordinem ac partitionem Psalmorum, ad 
Antiphonas, ad Versiculos, ad Hymnos attinet cum suis Rubri- 
cis et Regulis, eiusque editionem authenticam in Nostra typo- 
graphia Vaticana adornari et indidem evulgari iussimus. 

Quoniam vero Psalterii dispositio intimam quamdam habet 
cum omni Divino Officio et Liturgia coniunctionem, nemo noi 
videt, per ea, quae hic a Nobis decreta sunt, primum Nos fe- 
cisse gradum ad Romani Breviarii et Missalis emendationem : 
sed super tali causa proprium mox Consilium seu Commissio- 
nem, ut aiunt, eruditorum constituemus. Interim, opportuni- 
tatem hanc nacti, nonnulla iam in praesenti instauranda cen- 

suimus, prout in appositis Rubricis praescribitur: atque impri- 
mis quidem ut in recitando Divino Officio Lectionibus statutis 
sacrae Scripturae cum Responsoriis de tempore occurrentibus 
debitus honor frequentiore usu restitueretur; dein vero ut in 
sacra Liturgia Missae antiquissimae de Dominicis infra annum 
et de Feriis, praesertim quadragesimalibus, locum suum recupe- 
rarent 

Itaque, harum auctoritate litterarum, ante omnia Psalterii 
ordinem, qualis in Breviario Romano hodie est, abolemus 
eiusque usum, inde a Kalendis Ianuariis anni millesimi non- 
gentesimi decimi tertii, omnino interdicimus. Ex illo autem 
die in omnibus ecclesiis Cleri saecularis et regularis, in mona- 
steriis, ordinibus, congregationibus, institutisque religiosorum 
ab omnibus et singulis, qui ex officio aut ex consuetudine Horas 
canonicas iuxta Breviarium Romanum, a 8. Pio V editum et a 
Clemente VIII, Urbano VIII, Leone XIII recognitum, persol- 
vunt, novum Psalterii ordinem, qualem Nos cum suis Regulis et 
Rubricis approbavimus typisque Vaticanis vulgandum decrevi- 
mus, religiose observari iubemus. Simul vero poenas in iure 
statutas iis denuntiamus, qui suo officio persolvendi quotidie 
Horas canonicas defuerint; qui quidem sciant se tam’ gravi non 
satisfacturos officio, nisi Nostrum hunc Psalterii ordinem adhi- 
beant. 

Omnibus igitur Patriarchis, Archiepiscopis, Episcopis, Ab- 
batibus ceterisque ecclesiarum Praelatis, ne Cardinalibus qui- 
dem Archipresbyteris patriarchalium Urbis basilicarum excep- 
tis, mandamus, ut in sua quisque dioecesi, ecclesia vel coeno- 
bio Psalterium cum Regulis et Rubricis, quaemadmodum a Nobis 
dispositum est, constituto tempore inducendum curent: quod 
Psalterium quasque Regulas et Rubricas etiam a ceteris omni- 
bus, quoscumque obligatio tenet recitandi vel concinendi Horas 
canonicas, inviolate adhiberi ac servari praecipimus. Interim 
autem cuilibet et capitulis ipsis, modo id maior capituli pars 
sibi placere ostenderit, novum Psalterii ordinem, statim post 
eius editionem, rite usurpare licebit. 

Haec vero edicimus, declaramus, sancimus, decernentes 
has Nostras litteras validas et efficaces semper esse ac fore; non 
obstantibus constitutionibus et ordinationibus apostolicis, ge- 
neralibus et specialibus, ceterisve quibusvis in contrarium 
facientibus. Nulli ergo hominum liceat hanc paginam Nostrae 
abolitionis, revocationis, permissionis, iussionis, praecepti, sta- 
tuti, indulti, mandati et voluntatis infringere, vel ei ausu 
temerario contraire. Si quis autem hoc attentare praesumpserit, 
indignationem omnipotentis Dei, ac beatorum Petri et Pauli, 
Apostolorum eius, se noverit incursurum. 

Datum Romae apud S. Petrum anno Incarnationis Domi- 
nicae millesimo nongentesimo undecimo, Kalendis Novembri- 
bus, in festo Sanctorum omnium, Pontificatus Nostri anno nono. 


A. Carpinatis AGLIARDI Fr. Ses. CarpinaLis MARTINELLI 
S. R. E. Cancellarius. S. R. C. Praefectus. 
Loco Plumbi 
VISA 


M. C. A., Not. 


Reg. in Canc. Ap. N. 571. 

RUBRICAE 


IN RECITATIONE DIVINI OFFICII 
ET IN MISSARUM CELEBRATIONE 


SERVANDAE 
AD NORMAM CONSTITUTIONIS APOSTOLICAE | 


« DIVINO AFFLATU >» 


I. 
De ratione Divini Officit recitandi 
iuzta novum Psalterii ordinem. 

1. In recitatione Divini Officii, iuxta Romanum Ritum, Psal- 
mi quotidie sumendi sunt, ad singulas Horas canonicas, de oc- 
currente hebdomadae die, prout distribuuntur in Psalterio no- 
viter disposito; quod deinceps, loco veteris dispositionis, in novis 
Breviarii Romani editionibus vulgandum erit. 

2. Excipiuntur tamen omnia Festa Domini eorumque inte- 
grae Octavae, Dominicae infra Octavas Nativitatis, Epiphaniae, 
Ascensionis et Corporis Domini, Vigilia Epiphaniae et Feria VI 
post Octavam Ascensionis, quando de eis persolvendum sit Of- 
ficium; itemque Vigilia Nativitatis ad Laudes et ad reliquas Ho- 
ras minores usque ad Nonam, et Vigilia Pentecostes; nec non 
omnia Festa Beatae Mariae Virginis, SS. Angelorum, S. Ioannis 
Baptistae, S. Ioseph et SS. Apostolorum et Duplicia I et II clas- 
sis, eorumque omnium integrae Octavae, si de eis fiat Officium, 
quod recitandum erit prout assignatur, vel in Breviario vel in 
Proprio Dioecesis vel Instituti, hac lege tamen ut Psalmi ad Lau- 
des, Horas et Completorium semper sumendi sint ex Dominica, 
ut in novo Psalterio; ad Matutinum vero et ad Vesperas dicantur 
ut in Communi, nisi speciales Psalmi sint assignati. - Tribus au- 
tem ultimis diebus maioris hebdomadae, nil erit innovandum, 

sed Officium integre persolvendum erit, prout nunc habetur in 
Breviario, sumptis tamen ad Laudes Psalmis de Feria currenti, 
ut in novo Psalterio, excepto Cantico Sabbati Sancti, quod etiam- 
num est « Ego dizi: In dimidio ». Ad Completorium sumantur 
Psalmi de Dominica, uti in novo pariter Psalterio. 

3. In quolibet alio Festo Duplici, etiam maiore, vel Semi- 
duplici, vel Simplici, et in Feriis Tempore Paschali semper dican- 
tur Psalmi, cum Antiphonis in omnibus Horis, et Versibus ad 
Matutinum, ut in Psalterio de occurrenti hebdomadae die; reli- 
qua omnia, et Antiphonae ad Magnificat et Benedictus, ut in 
Proprio aut Communi. Quod si aliquod ex Festis huiusmodi 
proprias vel peculiariter assignatas habeat Antiphonas in ali- 
qua Hora maiori, eas in eadem ipsa retineat cum suis Psalmis, 
prout habetur in Breviario: in ceteris Horis Psalmi et Antipho- 
nae dicantur de Feria occurrente. 

4. Lectiones ad Matutinum in I Nocturno semper legendae 
erunt de Scriptura occurrente, licet aliquando in Breviario Le- 
ctiones de Communi assignentur, nisi sit Festum Domini aut Fe- 
stum cuiusvis ritus B. Mariae Virginis, vel Angelorum, vel 
S. Ioannis Baptistae, vel S. Ioseph, vel Apostolorum, aut Duplex 
I vel II classis, aut agatur de Festo, quod vel Lectiones habeat 
proprias, non vero de Communi, vel occurrat in Feriis Lectiones 
de Scriptura non habentibus, ideoque Lectiones de Communi ne- 
cessario recipiat. In Festis vero, in quibus hucusque erant Le- 
ctiones de Communi, Responsoria vero propria, retineantur eae- 
dem Lectiones cum propriis Responsoriis. 

5. Porro sic erit persolvendum Officium in Festis Duplici- 
bus et Semiduplicibus superius non exceptis: 

Ad Matutinum Invitatorium, Hymnus, Lectiones II et III 
Nocturni ac Responsoria trium Nocturnorum propria, vel de 
Communi: Antiphonae vero, Psalmi et Versus trium Nocturno- 
rum, nec non Lectiones I Nocturni de Feria occurrente. 

Ad Laudes et ad Vesperas Antiphonae cum Psalmis de Fe- 
ria; Capitulum, Hymnus, Versus et Antiphona ad Benedictus 
vel ad Magnificat cum Oratione aut ex Proprio, aut de Communi. 

Ad Horas minores et Completorium Antiphonae cum Psal- 
mis semper dicuntur de occurrente Feria. Ad Primam pro Lectio- 
ne brevi legitur Capitulum Nonae ex Proprio, vel de Communi. 
Ad Tertiam, Sextam et Nonam Capitulum, Responsorium breve 
et Oratio pariter sumuntur vel ex Proprio, vel de Communi 

6. In Officio S. Mariae in Sabbato et in Festis Simplicibus 
sic Officium persolvendum est: ad Matutinum Invitatorium et 
Hymuus dicuntur de eodem Officio vel de iisdem Festis; Psalmi 
cum suis Antiphonis et Versu de Feria occurrente; I et II Le- 
ctio de Feria, cum Responsoriis propriis, vel de Communi; III 
vero Lectio de Officio vel Festo, duabus Lectionibus in unam iun- 
ctis, si quando duae pro Festo habeantur: ad reliquas autem Ho- 
ras omnia dicuntur, prouti supra, n. 5, de Festis Duplicibus ex- 
positum est. 

7. In Feriis et in Festis Simplicibus Psalmi ad Matutinum, 
qui in novo Psalterio in tres Nocturnos dispositi inveniuntur, 
dicantur sine interruptione cum suis novem Antiphonis usque 
ad tertium Versum inclusive, omissis Versibus primo et secundo. 


II. 
De Festorum praestantia. 


1. Ut recte dignoscatur quale ex pluribus Officiis sit prae- 
stantius et proinde sive in occurrentia, sive in concurrentia, sive 
in ordine repositionis aut translationis praeferendum, sequentes 
praestantiae characteres considerandi sunt: 

a) Ritus altior, nisi occurrat Dominica, vel Feria, vel Octa- 
va privilegiata, vel etiam quaelibet dies Octava iuxta Rubricas. 

b) Ratio Primarii aut Secundarii. 

c) Dignitas Personalis, hoc ordine servato: Festa Domini, 
B. Mariae Virginis, Angelorum, S. Ioannis Baptistae, S. Ioseph, 
SS. Apostolorum et Evangelistarum. 

a) Sollemnitas externa, scilicet si Festum sit feriatum, aut 
celebretur cum Octava. 

2. In occurrentia, et in ordine repositionis aut translationis, 
alius quoque character considerandus est, nempe: 

e) Proprietas Festorum. Dicitur Festum alicuius loci pro- 
prium, si agatur de Titulo Ecclesiae, de loci Patrono etiam se- 
cundario, de Sancto (in Martyrologio vel in eius appendice ap- 
probata descripto), cuius habetur corpus vel aliqua insignis et 
authentica reliquia, vel de Sancto, qui cum Ecclesia, vel loco, vel 
personarum coetu specialem habeat rationem. Igitur Festum 
quodvis istiusmodi proprium, ceteris paribus, praefertur Festo 
Universalis Ecclesiae. Excipiuntur tamen Dominicae, Feriae, 
Octavae et Vigiliae privilegiatae, nec non Festa primaria Dupli- 
cia I classis Universalis Ecclesiae, quae uniuscuiusque loci pro- 
pria considerantur et sunt. Festum autem Universalis Ecclesiae, 
cuiusvis ritus, quia est praeceptivum, ceteris paribus, praeferri 
debet Festis aliquibus locis ex mero Indulto S. Sedis concessis, 
quae tamen propria, sensu quo supra, dici nequeunt. 


Titvu.vs III. 
De Festorum occurrentia accidentali 
eorumque translatione. 


1. De Dominicis maioribus I classis, quodvis Festum in eis 
occurrat, semper faciendum est Officium: Dominicae vero II 
classis cedunt tantummodo Festis Duplicibus I classis, quo in 
casu de Dominica fit commemoratio in utrisque Vesperis, Lau- 
dibus et Missa cum IX Lectione ad Matutinum. 

2. De Dominicis minoribus, seu per annum, semper fieri 
debet Officium, nisi occurrat Festum quodcumque Domini, aut 
aliquod Duplex I vel II classis, aut dies Octava Festorum Do- 
mini, quo in casu in Officio Festi vel diei Octavae fit commemo- 
ratio Dominicae in utrisque Vesperis et Laudibus et Missa cum 
IX Lectione ad Matutinum. Si Dominica infra Octavam Nativi- 
tatis occurrat in Festo S. Thomae Ep. M. aut in Festo S. Silvestri 
P. C., fit Officium de ipsa Dominica cum commemoratione Festi 
occurrentis; quo in casu die 30 Decembris, in Officio diei infra 
Octavam, Lectiones I et II Nocturni sumuntur e Festo Nativita- 
tis, cum Responsoriis Dominicae. Quoad Dominicam vero, quae 

occurrit a Festo Circumcisionis usque ad Epiphaniam, nihil in- 
novetur. 

3. Duplicia I et II classis, quae seu ab aliqua Dominica 
maiori, seu a nobiliori Officio impediuntur, transferenda sunt 
in proximiorem insequentem diem, quae libera sit ab alio Festo 
Duplici I vel II classis, vel ab Officiis huiusmodi Festa exclu- 
dentibus; salvo tamen privilegio a Rubricis concesso Festivita- 
tibus Purificationis et Annuntiationis B. M. V., nec non Com- 
memorationis sollemnis S. Ioseph. 

4. Festa Duplicia maiora cuiusvis dignitatis et Duplicia mi- 
nora Doctorum Ecclesiae non amplius transferri possunt, sed 
quando impediuntur, de eis fiat commemoratio, uti de aliis Du- 
plicibus minoribus impeditis Rubricae disponunt (salvo quod 
humero sequenti statuitur de omittenda in Dominicis IX Le- 
ctione historica), nisi forte occurrant in Duplicibus I classis, in 
quibus nullius Officii agenda est commemoratio, nisi de occur- 
renti Dominica, vel de Feria, aut Octava privilegiata. 

5. Porro si in Dominica maiori occurrat Officium Duplex 
maius aut minus, vel Semiduplex, vel Simplex, fiat de Dominica 
cum commemoratione Officii occurrentis in utrisque Vesperis 
(de Simplici tamen in primis Vesperis tantum) Laudibus et 
Missa, sine IX Lectione historica. Idem fiat in Dominicis mino- 
ribus, nisi in eis occurrat Festum quodcumque Domini, aut 
quodvis Duplex I vel II classis, aut dies Octava Festorum Do- 
mini, quo in casu, ut supra n. 2 dictum est, fiat de Festo, vel de 
Octava cum commemoratione et IX Lectione Dominicae. 

6. Dies, in qua celebratur Commemoratio omnium Fidelium 
Defunctorum, excludit translationem cuiusvis Festi. 


IV. 
De Festorum occurrentia perpetua eorumque repositione. 


1. Festa omnia ritus Duplicis sive maioris sive minoris, aut 
Semiduplicis, si perpetuo impediantur, reponuntur in primam 
diem liberam, iuxta Rubricas. 

2. Festa Duplicia I et II classis perpetuo impedita re- 
ponuntur, tamquam in sedem propriam, in primam diem libe- 
ram ab alio Festo Duplici I aut II classis, vel ab aliqua die 
Octava, vel ab Officiis huiusmodi Festa excludentibus, salvo pri- 
vilegio Festivitati Purificationis B. M. V. concesso. 

3. Dominicae maiores excludunt assignationem perpetuam 
cuiusvis Festi Duplicis etiam I classis: Dominicae vero minores 


- assignationem excludunt cuiuscumque Duplicis maioris aut mi- 


noris, nisi sit Festum Domini. Festum SS. Nominis Mariae per- 
petuo assignatur diei duodecimae mensis Septembris. 

4. Dies II Novembris excludit tum Festa occurrentia quae 
non sint Duplicia I classis, tum Festa perpetuo reponenda cuius- 
vis ritus. 

TITULUs V. 


De concurrentia Festorum. 


1. Dominicae maiores Vesperas habent integras in concur- 
rentia cum quovis Festo, nisi sit ritus Duplicis I aut IT classis: 
ideoque in primis Vesperis sumuntur Antiphonae cum Psalmis 
de Sabbato; in Adventu tamen dicuntur Antiphonae de Laudi- 
bus Dominicae cum iisdem Psalmis de Sabbato. 

2. Dominicae minores cedunt Vesperas, tum Duplicibus 
I aut II classis, tum omnibus Festis Domini, tum diebus Octavis 
Festorum Domini: integras autem habent Vesperas in concursu 
cum aliis Festis, sumptis in I Vesperis Antiphonis et Psalmis 
de Sabbato. 

3. Leges, quibus ordinantur Vesperae infra Octavam Nati- 
vitatis Domini, immutatae manent 


TitvuLvus VI. 
De Commemorationibus. 


1. In Duplicibus I classis non fiat commemoratio de prae- 
cedenti, nisi fuerit aut Dominica quaevis, etiam per annum, aut 
Duplex I vel II classis, aut dies Octava alicuius Festi Domini 
primarii, aut dies infra Octavam privilegiatam, aut Feria maior. 

In occurrentia fiat tantum commemoratio de Dominica qua- 
cumque, de Octava privilegiata et de Feria maiori. De sequenti 
vero Officio (etiam ad modum Simplicis redacto) fiat semper 
commemoratio, minime autem de die infra Octavam non privi- 
legiatam aut de Simplici. 

2. In Duplicibus II classis de praecedenti Officio semper 
fieri debet commemoratio, nisi fuerit de aliquo Festo Semidu- 
plici, vel de die infra Octavam non privilegiatam. In occurren- 
tia fit commemoratio de quavis Dominica, de quolibet Duplici 
vel Semiduplici ad modum Simplicis redacto, de Octava privi- 
legiata, de Feria maiori et de Vigilia: de Simplici vero fit tan- 
tum in Laudibus et in Missis privatis. De sequenti autem Officio 
quolibet, etiam Simplici vel ad modum Simplicis redacto, fit 
semper commemoratio, ac etiam de die infra Octavam, si in cra- 
stino Officium de ea agendum sit; et tunc cum Antiphona et Ver- 
siculo e I Vesperis Festi. 

3. Licet Festa Domini eorumque Octavae privilegio gau- 
deant ut in occurrentia praevaleant Dominicis minoribus, nihi- 
lominus, quando plures fieri debeant commemorationes (cauto 
quod in Vesperis semper fiat prima commemoratio de Officio 
concurrenti, cuiusvis ritus et dignitatis), tam in Vesperis, quam 
in Laudibus et Missa hic ordo servetur: 1.° de Dominica quali- 
bet; 2.° de die infra Octavam Epiphaniae aut Corporis Christi; 
3.° de die Octava; 4.° de Duplici maiore; 5.° de Duplici minore; 
6.° de Semiduplici; 7.° de die infra Octavam communem; 8.’ de 
Feria VI post Octavam Ascensionis; 9.° de Feria maiori; 10.° de 
Vigilia; 11.° de Simplici. 


VII. 


De conclusione propria Hymnorum et Versu proprio ad Pri- 
mam, de Suffragiis Sanctorum, de Precibus, de Symbolo 
Athanasiano et de tertia oratione in Missa. 


1. Quando eadem die occurrunt plura Officia, quae propriam 
habeant conclusionem Hymnorum vel proprium Versum ad 

Primam, conclusio et Versus dicantur, quae propria sunt Officii, 
quod ea die recitatur. 

2. Deinceps, quando facienda erunt Suffragia Sanctorum, 
unum tantum fiet Suffragium, iuxta formulam propositam in 
Ordinario novi Psalterii. 

3. Symbolum Athanasianum additur ad Primam in Festo 
SS. Trinitatis et in Dominicis tantummodo post Epiphaniam 
et post Pentecosten, quando de eis persolvendum est Officium 
salva exceptione, de qua n. sequenti. 

4. Quando in Dominica fit commemoratio de aliquo Officio 
Duplici, vel de die Octava, vel de die infra Octavam, omittun- 
tur Suffragium, Preces, Symbolum Quicumque et tertia Oratio 
in Missa. 

Titutus VIII. 
De Officiis votivis deque aliis Officiis addititiis. 

1. Cum per hanc novam Psalterii dispositionem causae 
cessaverint Indulti Generalis d. d. 5 Iulii 1883 pro Officiis voti- 
vis, haec ipsa Officia, et alia similia ex particularibus indultis 
concessa, tolluntur omnino et sublata declarantur. 

2. Cessat pariter obligatio recitandi in Choro, diebus a Ru- 
bricis hucusque vigentibus praescriptis, Officium parvum 
B. Mariae Virginis, Officium Defunctorum, nec non Psalmos 
Graduales ac Paenitentiales. Capitula vero, quae ad ista Officia 
addititia ex peculiari constitutione aut legato tenentur, a San- 
cta Sede eorum commutationem impetrabunt. 

3. In Festo S. Marci et in Triduo Rogationum integrum 
manet onus recitandi.Litanias Sanctorum, etiam extra Chorum. 


IX. 


De Festis Dedicationis ac Tituli Ecclesiae 
et de Patronis. 


1. Festum Dedicationis cuiuslibet Ecclesiae est semper 
primarium, et Festum Domini. 
2. Anniversarium Dedicationis Ecclesiae Cathedralis et Fe- 

stum Titulare eiusdem celebranda sunt sub ritu Duplici I clas- 
sis cum Octava per totam Dioecesim ab universo Clero saecu- 
lari et etiam regulari Kalendarium Dioecesanum adhibente: a 
Regularibus vero utriusque sexus in eadem Dioecesi commo- 
rantibus ac proprium Kalendarium habentibus, pariter sub ritu 
duplici I classis, absque tamen Octava. 

3. Quum Sacrosancta Lateranensis Archibasilica omnium 
Ecclesiarum Urbis et Orbis sit mater et caput, tum ipsius Dedi- 
cationis Anniversarium, tum Festum Transfigurationis Domini, 
quod, praeter magnam Resurrectionis Dominicae sollemnitatem, 
tamquam Titulare ab ipsa recoli solet, ab universo Clero tam 
saeculari quam regulari, etiam ab illis qui peculiarem ritum se- 
quuntur, sub ritu Duplici IT classis deinceps celebrabitur. 

4. Festum Patroni principalis Oppidi, vel Civitatis, vel 
Dioecesis, vel Provinciae, vel Nationis, Clerus saecularis, et re- 
gularis ibi degens et Kalendarium Dioecesanum sequens sub 
titu Duplici I classis cum Octava celebrabit : Regulares vero ibi- 
dem commorantes et Kalendarium proprium habentes, idem 
Festum, quamvis feriatum numquam fuerit, eodem ritu cele- 
brabunt, absque tamen Octava. 


X. 
De Missis in Dominicis et Feriis deque Missis pro Defunctis. 


1. In Dominicis, etiam minoribus, quodcumque Festum 
occurrat, dummodo non sit Festum Domini, vel eius dies Octava, 
aut Duplex I vel II classis, Missa semper dicenda erit de Domi- 
nica cum commemoratione festi. Quod si Festum commemoran- 
dum sit Duplex, tunc omittenda est III Oratio. 

2. In Feriis Quadragesimae, Quatuor Temporum, II Ro- 
gationum, et in Vigiliis, si occurrat fieri Officium alicuius Festi 
Duplicis (non tamen I vel II classis) aut Semiduplicis, Missae 
privatae dici poterunt ad libitum, vel de Festo cum commemo- 
ratione ultimoque Evangelio Feriae aut Vigiliae, vel de Feria 
aut Vigilia cum commemoratione Festi: prohibentur tamen 

Missae votivae privatae, aut privatae pro Defunctis: quae item 
prohibentur in Feria, in qua anticipanda vel reponenda est 
Missa Dominicae. In Quadragesima vero Missae privatae De- 
functorum celebrari tantum poterunt prima die cuiuscumque 
hebdomadae libera in Kalendario Ecclesiae, in qua Missa cele- 
bratur. 

3. Si alicubi aliquod Festum impeditum a Dominica mi- 
nore, celebratur ex voto, vel cum populi concursu (cuius rei 
iudex erit Ordinarius), Missae de eodem festo impedito celebrari 
poterunt, dummodo una Missa de Dominica ne omittatur. Quo- 
ties extra ordinem Officii cantetur vel legatur aliqua Missa, si 
facienda sit commemoratio aut Dominicae, aut Feriae, aut Vi- 
giliae, semper de hisce etiam Evangelium in fine legatur. 

4. Ad Missam Dominicae etiam minoris, cum commemora- 
tione Festi Duplicis tum maioris tum minoris ac diei infra 
Octavam quomodolibet celebrandam, retinetur color proprius 
Dominicae, cum Praefatione SSfae Trinitatis, nisi adsit pro- 
pria Temporis, vel Octavae alicuius Festi Domini. 

5. Leges pro Missis Defunctorum in cantu, immutatae ma- 
nent. Missae vero lectae permittuntur in Duplicibus tantum- 
modo in die obitus, aut pro die obitus, dummodo ne sit 
Festum de praecepto, aut Duplex I vel II classis, vel Feria ex- 
cludens Duplicia I classis. Quoad vero Missas lectas Defuncto- 
rum dicendas diebus ritus Semiduplicis aut Simplicis, in po- 
sterum numquam celebrari poterunt in Feriis n. 2 enumeratis, 
salva tamen exceptione ibidem admissa. Licebit tamen in huius- 
modi Missis de Feria orationem addi pro Defunctis, pro quibus 
Sacrificium applicatur, paenultimo loco, prout permittit Rubrica 
Missalis. Cum autem ut applicari possint Indulgentiae Altaris 
privilegiati, Missae Defunctorum debuerint hucusque in nigris 
celebrari, Summus Pontifex easdem indulgentias in posterum 
benigne concedit, licet Missa dicatur de Feria, cum oratione 
pro Defunctis. In reliquis autem Feriis per annum n. 2 non 
exceptis, nec non in Semiduplicibus, infra Octavas non privile- 

giatas et in Simplicibus, Missae Defunctorum sicut et aliae Mis- 
sae votivae dici poterunt iuxta Rubricas. 


Titutvs XI. 
De Collectis in Missis. 


Quod ad Collectas ab Ordinariis locorum imperatas atti- 
net, deinceps prohibentur (nisi sint pro re gravi praescriptae) 


non tantum in Vigiliis Nativitatis et Pentecostes et in Dupli- 
cibus I classis, sed etiam in Duplicibus II classis, in Dominicis 
Maioribus, infra Octavas privilegiatas, et quandocumque in 
Missa dicendae sint plus quam tres Orationes a Rubrica eo die 
praescriptae. 


XII. 
De Missis Conventualibus. 


In Ecclesiis, in quibus adest obligatio Chori, una tan- 
tum Missa cum assistentia Choralium semper celebretur; et qui- 
dem de Officio dizi, nisi aliter Rubricae disponant; aliae Missae, 
quae hucusque cum praedicta assistentia celebrabantur, in poste- 
rum extra Chorum legantur, post propriam Horam Canonicam; 
excipiuntur tamen ab hac regula Missae in Litaniis maioribus 
et minoribus, et Missae in Festo Nativitatis Domini. Excipiun- 
tur pariter Missae in anniversariis Creationis et Coronationis 
Summi Pontificis, Electionis et Consecrationis seu Translationis 
Episcopi, nec non in anniversario ultimi Episcopi defuncti, et 
omnium Episcoporum aut Canonicorum; omnesque Missae ex- 
fundatione. 


XIII. 
De Commemoratione Omnium Fidelium Defunctorum. 


1. In Commemoratione omnium Fidelium Defunctorum, 
omissis Officio et Missa diei currentis, fit tantum Officium cum 
Missa pro Defunctis, prout in Appendice novi Psalterii praescri- 
bitur. 

2. Si die 2 Novembris occurrat Dominica vel aliquod Du- 

plex I classis, Commemoratio Defunctorum celebrabitur die 
proxime sequenti, similiter non impedita; in qua, si forte occur- 
rat Duplex II classis, hoc transfertur iuxta regulam traditam 
Tit. III n. 3. | 


PRAESCRIPTIONES TEMPORARIAE. 


1° Kalendaria uniuscuiusque Dioeceseos, aut Ordinis seu 
Congregationis Breviario Romano utentium, pro anno 1913, ad 
Regulas supra traditas omnino redigenda sunt. 

II.° Diebus Dominicis, quibus in Kalendariis proximi anni 
1912 inscribuntur, sub ritu Duplici maiori vel minori, Festa 


‘Sanctorum, vel Angelorum, vel etiam B. Mariae Virginis, vel 


dies Octava, quae non sit Festorum Domini, tum Officium in pri- 
vata recitatione, tum Missae lectae erunt ad libitum, vel prout 
notatur in Kalendario anni 1912, vel de Dominica cum comme- 
moratione duplicis maioris aut minoris. In Feriis quoque, de 
quibus Tit. X n. 2, Missae privatae celebrari poterunt, ut ibi 
adnotatur. 

III.° Quod Tit. XIII harum Rubricarum dispositum est 
quoad Commemorationem Omnium Fidelium Defunctorum, 
inde ab anno 1912, in usum omnino deducendum est. 

IV.° Usque dum nova correctio Breviarii et Missalis Roma 
ni, a Sanctissimo Domino Nostro decreta, vulgetur : 

a) Kalendaria perpetua Sacrae Rituum Congregationi 
reformanda et approbanda deferri non debent; 

b) De Festorum augendo ritu, vel de Festis novis invehen- 
dis nulla fiat postulatio; 

c) Festa particularia, sive B. Mariae Virginis, sive Sancto- 
rum aut Beatorum, ritus Duplicis maioris aut minoris, Domini- 
cis diebus assignata, locorum Ordinarii seu Superiores Regula- 
rium, aut in utrisque Vesperis, Laudibus et Missa commemo- 
randa praescribant; aut in aliam diem, validis S. R. C. oblatis 
argumentis, transferenda curent; aut potius omittant. 

d) Nulla interim facta correctione Rubricarum, Regulae 
superius traditae in novis Breviariis et Missalibus post Rubricas 
Generales inserantur, omissis 8S. R. C. Decretis, quae hucusque 
in principio Breviarii inserta inveniuntur. 

e) In futuris Breviarii editionibus mutentur, ob novam 
Psalterii reformationem, sequentes Antiphonae in Laudibus: 


In Dominica Sexagesimae: 

Ant. 5. In excelsis * laudate Deum. 

In Dominica III Quadragesimae: 

Ant. 3. Adhaesit anima mea * post te, Deus meus. 


In Dominica IV Quadragesimae: 
Ant. 3. Me suscepit * dextera tua, Domine. 


In Feria IV Maioris Hebdomadae: 
Ant. 3. Tu autem, Domine, * scis omne consilium eorum ad- 


versum me in mortem. 
Ant. 5. Fac, Domine, * iudicium iniuriam patientibus : et vias 


peccatorum disperde. 


LITTERAE APOSTOLICAE 
I. 


SOCIETAS NOSTRAE DOMINAE A SACRO CORDE IESU BOGOTAE INSTITUTA ERI- 
GITUR IN PRIMARIAM CUM FACULTATE AGGREGANDI IN UNIVERSA DITIONE 
COLUMBIANA. 

PIUS PP. X. 

Ad perpetuam rei memoriam. — Dilectus filius hodiernus Modera- 
tor sodalitatis Nostrae Dominae a Sacro Corde Iesu in Ecclesia Ordi- 
nis Eremitarum Recollectorum Sancti Augustini civitatis Bogotensis 
Columbianae Reipublicae intra fines canonice erectae, refert ad Nos 
sodalitatem ipsam omnibus eiusdem nominis atque instituti in Colum- 
biana ditione erectis societatibus antiquitate antecellere non minus 
quam inscriplorum sociorum numero, ipsam aliarum in universa Repu- 
blica societatum institutionem atque incrementum sedulo studio pro- 
movere, atque uberiore patrimonio instructam sacras functiones potiore 
pompa celebrandas curare. Nos igitur humili prece flagitat idem Mode- 

rator ut sive ad cultum erga Dominam Nostram a Sacro Corde Iesu 
amplificandum, sive etiam ad promovendam inter reliquas societates 
uniformitatem quod ad internam disciplinam, super enunciatam socie- 
tatem declarare pro Columbia Primariam dignemur: hisque precibus et 
Archiepiscopi S. Fidei de Bogota commendatio et suffragium Procura- 
toris Generalis Ordinis Eremitarum Discalceatorum S. Augustini Con- 
gregationis Hispaniae et Indiarum accedit. Nos autem spem prope cer- 
tam foventes futurum ut ex hac declaratione Nostra, tum fidelium 
devotio erga Dominam Nostram a Sacro Corde lesu magis magisque 
augeatur, tum inter alias omnes eiusdem tituli societates, in Colum- 
biana Republica erectas vel erigendas, debitae uniformitati operum et 
finis prospiciatur, votis huiusmodi annuendum propensa voluntate exi- 
stimamus. Quae cum ita sint, Sodalitatem Nostrae Dominae a Sacro 
Corde Iesu, Bogotae in Republica Columbiana penes Ecclesiam Ordinis 
Eremitarum Recollectorum S. Augustini canonice erectam, his Litteris 
Apostolica Nostra Auctoritate, Primariam pro universa Columbiana di- 
tione declaramus, illique honores omnes et privilegia in perpetuum tri- 
buimus, quae Primariis Societatibus de iure competunt. Super enun- 
ciatae autem Bogotensis societatis, sic per Nos in Primariam erectae, 
Moderatori atque officialibus praesentibus et futuris Apostolica similiter 
Nostra Auctoritate, praesentium vi, perpetuum in modum largimur, ut 
ipsi alias quaslibet eiusdem nominis atque instituti sodalitates intra 
fines Columbianae ditionis nunc et in posterum existentes, servatis for- 
ma Constitutionis rec. mem. Clementis PP. VIII aliisque Apostolicis 
Ordinationibus desuper editis, sibi aggregare, cum illisque indulgentias 
omnes eidem Primariae Societate a Sede Apostolica concessas, vel con- 
cedendas in posterum, quae communicari cum aliis queant, licite com- 
municare pariter possint ac valeant. Decernentes praesentes Nostras 
Litteras firmas, validas, atque efficaces semper exstare et manere, suos- 
que plenarios atque integros effectus sortiri atque obtinere, illisque ad 
quos spectant vel spectare poterunt, nunc et in posterum plenissime suf- 
fragari; sicque rite per quoslibet iudices iudicandum esse et definien- 
dum, irritumque ex nunc fieri et inane, si secus super his quidquam 
a quovis, auctoritate qualibet, scienter vel ignoranter, attentari contigerit. 
Non obstantibus contrariis quibuscumque. 

Datum Romae apud S. Petrum, sub annulo Piscatoris, die vii No- 
vembris mcmx1, Pontificatus Nostri anno nono. 


R. Carp. Merry peu VAL, 
L. 4 S. a Secretis Status. 

II. 


DIVISIO APOSTOLICAE PRAEFECTURAE LITTORIS EBURNEI 
ET ERECTIO NOVI VICARIATUS APOSTOLICI. 


PIUS PP. X. 


Ad futuram rei memoriam. — Quae Catholico nomini aeternaeque 
fidelium saluti bene prospere ac feliciter eveniant, ea ut sedulo ac dili- 
genti studio praestemus, Nos admonet supremi Apostolatus munus, 
quo in terris, licet immeriti, fungimur. Hoc quidem consilio ducti, ad 
omnes vel longo terrarum marisque tractu seiunctas Christiani orbis 
regiones, ex hac B. Petri Principis Apostolorum Cathedra, tanquam e 
sublimi specula, oculos mentis Nostrae convertimus, et quo facilius 
messis ubertas, dimidiatis laborum oneribus, praebeat Apostolicis ope- 
rariis exoptatam laetitiam, Dominici agri fines pro re ac tempore im- 
mutare solemus, novisque cultoribus adsignare. lamvero cum peroppor- 
tunum visum sit VV. FF. NN.S. R. E. Cardinalibus negotiis Propagandae 
Fidei praepositis in duas partes dismembrare territorium Eburnei Lit- 
toris, quod adhuc unam constituit Praefecturam Apostolicam, Nos probe 
noscentes ex hac divisione uberrimos eventuros fructus, haec quae infra 
scripta sunt, interposita nostra Auctoritate, decernenda existimavimus. 
Praefecturam videlicet Eburnei Littoris, Motu proprio atque ex certa scien- 
tia et matura deliberatione Nostris, deque Apostolicae Nostrae potestatis 
plenitudine, praesentium vi, duas in partes dividimus sive dismembra- 
mus, per lineam, quae septentrionales districtus civiles de Tuba, Man- 
kono, Kong et Bunduku separat ab australibus districtibus, de Cavally- 
Nord, Sassandra-Nord, Baulé-Nord, Comoé et Indenie vulgo appellatis. 
Superiorem autem partem « a Korogo » nuncupandam in novam Prae- 
fecturam Apostolicam erigimus: inferiorem vero, vetusto Eburnei Littoris 
nomine eidem servato, ad Apostolici Vicariatus dignitatem evehimus. 
Decernentes praesentes Litteras firmas, validas atque efficaces semper 
existere et fore, suosque plenarios atque integros effectus sortiri atque 
obtinere, illisque ad quos spectant, sive in posterum spectare poterunt 
plenissime suffragari; sicque per quoslibet iudices iudicandum esse ac 
definiendum, irritumque ex tunc fieri et inane, si secus super his a 
quovis, auctoritate qualibet, scienter sive ignoranter, attentari contigerit. 
Non obstantibus Nostra et Cancellariae Apostolicae regula de iure 
quaesito non tollendo, aliisque Constitutionibus et Ordinationibus Apo- 

stolicis, etiam speciali atque individua mentione ac derogatione dignis, 
ceterisque contrariis quibuscumque. 

Datum Romae, apud S. Petrum sub annulo Piscatoris, die xvi No- 
vembris mcmx!, Pontificatus Nostri anno nono. 


R. Carp. Merry DEL VAL, 
L. +B S. a Secretis Status. 


EPISTOLA 


AD V. E. MARIANUM CARD. RAMPOLLA, PATRONUM PIAE SOCIETATIS A S. CAE- 
CILIA, POST ANNUM PRIMUM EX QUO SCHOLA SUPERIOR MUSICAE SACRAE 
OB EIUSDEM SOCIETATIS SOLLERTIAM ROMAE CONDITA EST. 


Dilecte Fili Noster, salutem et apostolicam benedictionem — Ex- 
pleverunt desiderii Nostri expectationem laetabiles fructus quos retulisse 
accepimus alumnos Scholam celebrantes quam superiore anno Pia Societas 
a Sancta Caecilia, te auspice, Romae excitavit, cuique dilectus filius An- 
tonius Piccardius, Moderator Congregationis Filiorum Mariae Immacu- 
latae, aedes suas patere liberaliter voluit. Altiorem hance Scholam, ad 
quam et laici viri et praesertim ex utroque clero sacerdotes, emenso 
iam theologiae curriculo et ab omni alio negotio vacui, conveniunt ut 
sacrae musices scientia et arte insignes evadant, perutilem sane puta- 
mus, ut ad optatum exitum adducatur ea artis eiusdem ac scientiae 
instauratio, ad quam, iam inde ab exordio pontificatus, mentem et cogi- 
tationem appulimus. At vero reputanti quae praestans christiana animi 
institutio, quaeque et ecclesiasticae doctrinae copia et disciplinae sacro- 
rum scientia musicae nostrae studiosis suppetant oporteat ut eidem 
pares sint revocandae ad probatam numeri formam, facile liquebit quae 
et quanta sit difficultas in ordinariis musicae scholis eandem scite do- 
cendi, addiscendi: idque eo vel maxime quod eorum ingenia atque exer- 
citatio, qui recensitas celebrant scholas, profanae musicae studio pene 
absorta remaneant. Quo permoti Nos consilio, in Motu Proprio quem 
edidimus die xxm Novembris mcmur, dum altiores eiusmodi scholas 
eatholicorum cura instituendas, fovendas contendebamus, illud etiam 
opportune monebamus, oportere scilicet ut Ecclesia ipsa easdem pecu- 
liari providentia sua complectatur. Ex quibus intelliges, Dilecte Fili No- 
ster, quam gratam habuerimus Caecilianae Societatis sollertiam et qua 
animi propensione praenobile eiusdem coeptum merita exornemus laude, 
Nostraque ultro muniamus auctoritate. Confidimus vero studiosam armo- 
nices cohortem, quae in recens condita Schola rituum sanctissimorum 

comitem disciplinam arripere studet, propositum ita assecuturam, ut inde 
prodeat ad promovendum speratum divini cultus incrementum egregie 
comparata. Cui quidem alendae augendaeque spei haud defutura confi- 
dimus piorum catholicorum subsidia, quibus tenuitati Nostrae facultas 
suppetat altiorem, quam laudavimus, hanc Urbis Scholam stabili ratione, 
ut cupimus, constituendi, provehendi. Interea divinorum auspicem mune- 
rum itemque paternae benevolentiae Nostrae testem tibi, Dilecte Fili 
Noster, nec non Praesidi praefatae Societatis a Sancta Caecilia, novae- 
que Scholae magistris atque alumnis apostolicam benedictionem per- 
amanter in Domino impertimus. 

Datum Romae apud S. Petrum, die 1v Novembris mcmxt, Ponti- 
ficatus Nostri anno nono. 


PIUS PP. X. 


ALLOCUTIO 


HABITA OCCASIONE IMPOSITIONIS BIRETI NOVIS CARDINALIBUS 
DIE XXIX NOVEMBRIS MCMXI. 


Vi ringrazio, Signor Cardinale, dei sentimenti che in nome vostro 
e dei vostri confratelli Mi avete espressi per I’ alta dignita, a cui foste 
innalzati. Io poi non posso che manifestarvi la mia contentezza per aver 
chiamato a far parte del Collegio Apostolico dei Prelati eminenti, dei 
quali ben conosco le prerogative di pieta, di zelo edi dottrina; Prelati, 
che in diversi offici hanno prestato singolari servizi alla Chiesa, e tutti 
commendevoli per la divozione illimitata, che professano a questa Santa 
Sede Apostolica. Mi congratulo pertanto con Voi, miei Figli diletti, non 
solo per la sacra Porpora di cui siete insigniti, ma, e molto pid, pei 
nuovi meriti, che acquisterete prestando aiuto al Vicario di Gesd Cristo 
nel governo della Chiesa in tanti bisogni, che oggi si fanno sentire pid 
vivamente per le gravissime condizioni dei tempi, e per gli incessanti e 
furiosi assalti, ai quali é fatto segno il Pontificato Romano per parte dei 
suoi nemici. 

Perché Io sono certo, che voi tutti siete ben persuasi che la nuova 
dignita esigera da Voi sacrifici. E a questo proposito non ho bisogno 
di ripetere a Voi la risposta, che come abbiamo letto nel Vangelo di 
questa mattina, diede il Divin Redentore ai due discepoli del Battista 
che gli domandavano dove abitasse: Venite e vedete; Venite et videte, 
perché voi ben conoscete come I’ abitazione cosi, le condizioni miserande 

del Vicario di Ges Cristo. E ricordo questo non per eccitare verso di 
Me la vostra compassione, ma per confermarvi nella persuasione, che 
specialmente in questi tempi la Sacra Porpora é simbolo di dolore, di 
pena e di sacrificio, portato, se ve ne fosse bisogno pel trionfo della ve- 
rita e della giustizia, fino allo spargimento del sangue. Non vi sgomen- 
tate perd, perché ce lo ha predetto Cristo che la sua Chiesa sara per- 
seguitata; e dev’essere per noi una gloria il portare le Stimate del 
Nostro Divin Redentore. Se il mondo vi odia, dice Cristo, sappiate che 
prima di Voi ha odiato Me. Ricordatevi di quella parola che vi ho detta: 
Non si da servo maggiore del suo padrone; se hanno perseguitato Me, 
perseguiteranno anche voi: Si Me persecuti sunt, et vos persequentur. 
Nel mondo sarete angustiati, pressuram habebitis, ma confidate: Io ho 
vinto il mondo: Ego vici mundum; e di questa vittoria ci rassicura la 
parola stessa di Cristo che guarda e protegge la Sposa, la Chiesa, e le 
ripete colle parole di Isaia: Periranno i popoli e i regni, che non ti hanno 
servito: Gens et regnum quod non servierit tibi, peribit, ma tu non fini- 
rai che col finire del mondo: Ecce ego vobiscum sum usque ad consum- 
mationem saeculi. Del resto anche nella tribolazione non vi manche- 
ranno consolazioni. Avrete sempre quella che si prova nel fare il bene, 
nell’'adempimento del dovere,e la suprema nel patire con Cristo, sicuri 
della predestinazione al premio eterno, rendendovi conformi all’ imma- 
gine del Figlio Divino. Consolatevi pertanto, o figli diletti, che avete fin 
qua lavorato vicini a me, testimoni oculari come delle soddisfazioni 
cosi delle mie amarezze, e ricevete dalle mani del Signore, a vostro e 
mio grande conforto, quelle dimostrazioni di gioconda letizia che vi fe- 
cero i concittadini, gli amici e i compagni di lavoro negli uffici delicati 
che avete sostenuti, e vi allievi il pensiero della mercede che vi aspetta 
per i servizi importanti che anche in seguito presterete alla Chiesa. 
Consolatevi, o figli diletti dell’Anglia e dell’Olanda, perché nella 
santa delizia dei vostri connazionali per la vostra elevazione al Cardi- 
nalato si ¢ manifestata la viva fede da cui i cattolici sono animati, e 
come a voi cosi a Me si apre il cuore alla cara speranza che il loro 
esempio influira al felice ritorno di tutti gli altri al seno della Chiesa. 
E questa speranza Mi arride dolcissima innanzi a voi, che veni- 
ste dalla lontana America. L’ entusiasmo con cui fu accolta la notizia 
della vostra elevazione alla sacra Porpora, le dimostrazioni che vi furono 
esibite da tutte le classi di cittadini, le acclamazioni accompagnate da 
benedizioni, da auguri e da affettuosi saluti nella vostra partenza da 
Nuova-York e da Boston, e finalmente il viaggio di trionfo sull’Oceano 
protetti dalla bandiera Papale, Mi danno non solo speranza, ma cer- 

tezza, che il Signore al-vostro ritorno moltiplichera i frutti del vostro 
apostolato, e sopra codesta terra ospitale, che accoglie tutti i popoli del 
mondo e colla liberta bene intesa provvede al bene universale, regnera 
il Signore e splendera in essa la di Lui gloria: Super te orietur Domi- 
nus et gloria Eius in te videbitur. 

Che cosa poi dird a voi, cari figli della Francia, che gemete sotto 
il peso della persecuzione? I] popolo, che ha fatto alleanza con Dio al 
fonte battesimale di Reims ritornera pentito alla sua vocazione. I meriti 
di tanti figli che predicano la verita del Vangelo in quasi tutto il mondo 
e molti hanno suggellata col sangue; - le preghiere di tanti santi, che 
anelano di avere compagni nella gloria celeste i cari fratelli della loro 
patria; - la pieta generosa di tanti fedeli, che anche a costo di sacrifizi 
mantengono il decoro del clero e lo splendore del culto cattolico; - e 
sopra tutto i gemiti di tanti bambini, che innanzi i tabernacoli effon- 
dono la loro anima nelle espressioni che Dio stesso mette sulle loro 
labbra, chiameranno certamente sopra questa nazione le divine miseri- 
cordie. Non resteranno impunite le colpe, ma non perira mai la figlia 
di tanti meriti, di tanti sospiri e di tante lagrime. Verra un giorno, e 
speriamo non molto lontano, in cui la Francia, come Saulo sulla via di 
Damasco, sara circonfusa da una luce dall’alto, e udra una voce, che le 
ripetera: O figlia, perché mi perseguiti? E rispondendo essa: Chi sei tu, 
o Signore? la voce soggiungerd: Io sono Gesu, che tu perseguiti; dura 
cosa é@ per te il ricalcitrare contro il pungolo, perché colla tua ostina- 
zione rovini te stessa. Ed essa tremante ed attonita dira: Signore che vuoi 
tu ch’ io faccia? Ed Egli: Levati su, lavati dalle brutture che ti hanno 
deturpata, risveglia nel seno gli assopiti sentimenti e i patti della nostra 
alleanza e va, figlia primogenita della Chiesa, nazione predestinata, vaso 
di elezione, a portare, come per il passato, il mio nome dinnanzi a tutti 
i popoli e ai re della terra. 

E con questo dolvissimo voto impartisco con effusione di cuore 
PApostolica Benedizione a Voi tutti, diletti Figli, al clero ed al popolo 
delle vostre diocesi, alle vostre Comunita religiose, ai cari fedeli che 
decorarono colla loro presenza questa cerimonia, ai vostri ed ai loro 
parenti, e questa benedizione sia fonte per tutti delle grazie pit elette 
e delle pid soavi consolazioni. Benedictio Dei... 

SACRA CONGREGATIO CONSISTORIALIS 


I. 
ROMANA. 


DECLARATIO CIRCA FACULTATEM DISPENSANDI 
PRESBYTEROS AB [RREGULARITATE, 


Proposito dubio « utrum, vi decisionis huius S. Congregationis 
« Consistorialis diei 27 februarii 1909, facultas concedendi presbyteris 
« dispensationem ab irregularitate, sive haec oriatur ex delicto, sive ex 
« defectu, spectet ad S. Congregationem de Sacramentis, an potius ad 
« S. Congregationem Concilii »; SSmus D. N. Pius PP. X, attentis votis 
tum a Secretis utriusque Congregationis de Sacramentis et Concilii, tum 
huius S. Congregationis Consultorum, mandavit ut respondeatur « dispen- 
« sationem ex defectu reservari ad S. Congregationem de Sacramentis, ex 
« delicto autem ad S. Congregationem Concilii ». 

Datum Romae, ex Secretaria S. Congregationis Consistorialis, die 
28 Novembris anno 1911. 


C. Carp. De Lar, Ep. Sabinen., Secretarius. 


L. 
Scipio Tecchi, Adsessor. 


II. 
MONITUM. 


Sacerdos quidam, nomine Torrente, qui, anno praeterito, placita 
protestantium et spiritistarum amplectens, fidem catholicam magno 
apparatu abdicavit, ab infestis perniciosisque erroribus inter veteres 
sodales et fideles pervulgandis minime destitit, quinimo in dies pericu- 
losior evadit eo quod artibus dolisque suis scelestum suum propositum 
simulare conatur. 

Ad haec mala itaque vitanda, maioraque praecavenda, necesse 
omnino est ut dioecesum Ordinarii, praecipue Hispaniarum et Ameri- 
cae Latinae, in quibus ipse peragrari dicitur, diligenter invigilent et 
praedictum sacerdotem a quovis sacro ministerio peragendo prohibeant. 


Nel Concistoro Segreto del 30 Novembre 1911, Sua SantiTA si é 
degnata di assegnare all’Emo DusiLvarp, il titolo di S. Susanna. 

S. CONGREGATIO DE PROPAGANDA FIDE 


NOMINATIO EPISCOPI. 


Decreto S. Congregationis de Propaganda Fide nominatus est: 

17 novembris 1911. — R. P. Iulius Moury e Seminario Lugdunensi 
pro Missionibus Africae, Episcopus titularis Ariassensis et Vicarius Apo- 
stolicus Littoris Ebunrei. 


S. CONGREGATIO RITUUM 


ROMANA sev VENETIARUM. 


DECRETUM CONFIRMATIONIS CULTUS AB IMMEMORABILI TEMPORE PRAESTITI 
SERVO DEI BONAVENTURAE TORNIELL1 SACERDOTI PROFESSO ORDINIS 
SERVORUM B. M. V. BEATO NUNCUPATO. 


Inter claros Evangelii praecones qui saeculo decimoquinto florue- 
runt, peculiarem sibi locum obtinuit Bonaventura Tornielli, nobili genere 
Forolivii natus, sacerdos professus Ordinis Servorum B. M. V. et ecclesiae 
atque coenobii ad S. Marcellum de Urbe Prior. A sciitudinis quiete in qua 
per annum delituit, ut divinis rebus suaeque perfectioni liberius vacaret, 
veluti gigas egressus ad praelianda praelia Domini et a Xysto IV Pon- 
tificii Concionatoris titulo decoratus, statim Hetruriam, Pontificiam Ve- 
netamque ditionem sacris expeditionibus perlustravit, nec tantum verbo 
quantum exemplo ad omnigenas virtutes ac praesertim ad poenitentiam 
agendam homines excitavit. Anno 1488 vertente, Vicarius Generalis Con- 
gregationis, sui Ordinis, de observantia nuncupatae cunctis suffragiis 
electus, ex obedientia illud onus atque officium suscepit ac fideliter 
prudenterque administravit. Neque tamen a consuetis Apostolicis labo- 
ribus unquam destitit ad maiorem Dei gloriam animarumque salutem 
provehendam. Tandem Utini, ubi quadragesimales conciones habebat, 
anno 1491, iam octuagenarius, senio et austeritate vitae confectus, fe- 
ria V in Coena Domini, occurrente die trigesimaprima Martii, Sacra- 

mentis Ecclesiae devotissime receptis, placide in coelum migravit. In 
Ecclesiam Servorum, vulgo ad Sanctam Mariam Gratiarum, corpus Bo- 
naventurae delatum et a clero populoque confluente religiose honora- 
tum, in proprio loco supra terram elevato ex communi voto repositum 
fuit. Serius Venetias primo ad Ecclesiam Sanctae Mariae Servorum 
signis prodigiisque fulgens translatum, nuper autem penes Ecclesiam 
ipsorum Servorum Sacratissimo Cordi Iesu dicatam repositum, magna 
semper in veneratione est habitum. Interim fama sanctitatis quam Dei 
Famulus in vita acquisierat, post obitum una cum cultu publico et 
ecclesiastico Eidem exhibito, ita clarior evasit, ut ea de re Inquisitio, 
Ordinaria Auctoritate, in hac Alma Urbe confecta sit ac subsequens 
prolata sententia. Actis vero ac iuribus processualibus una cum docu- 
mentis authenticis ad Sacrorum Rituum Congregationem perlatis et, ad 
normam iuris, praefixa informatione, editis, quum omnia in promptu 
essent, instante Reviho P. Iosepho M. Civra, Ordinis Servorum Mariae 
Postulatore Generali, Emus ac Rihus Dfius Casimirus Gennari, titulo 
S. Marcelli Presbyter Cardinalis et huius Causae Ponens seu Relator, 
in Ordinario Sacrorum Rituum Congregationis Coetu subsignata die ad 
Vaticanum habito, sequens dubium discutiendum proposuit: An sen- 
tentia lata a ludicibus ab Emo Urbis Vicario delegatis super cultu ab 
immemorabili tempore praestito Servo Dei Bonaventurae Tornielli, sex 
super casu excepto a decretis sa. me. Urbani Papae VIII, sit confirmanda 
in casu et ad effectum de quo agitur ? Et Emi ac Rmi Patres Sacris tuendis 
Ritibus praepositi, post relationem ipsius Emi Ponentis, audito voce ac 
scripto R. P. D. Alexandro Verde, Sanctae Fidei Promotore, re accurate 
perpensa, rescribendum censuerunt: Affirmative, seu senlentiam esse con- 
firmandam, praevia tamen sanatione def ctuum, quoad rationem delegatae 
et executioni demandatae iurisdictionis, et quoad mandatum Postulatoris. 
Die 5 Septembris 1911. 

Quibus omnibus Sanctissimo Domino Nostro Pio Papae X per infra- 
scriptum Cardinalem Sacrae Rituum Congregationi Praefectum relatis, 
Sanctitas Sua, petita sanatione indulta, Rescriptum eiusdem Sacri Con- 
silii ratum habuit et probavit, die 6, eisdem mense et anno. 


Fr. S. Carp. MarTinevui, Praefectus. 


L. S. 


+ Petrus La Fontaine, Ep. Charystien., Secretarius. 

II. 
ADRIEN. 


Hodiernus compositor Kalendarii Adriensis Dioeceseos, haec dubia 
Sacrae huic Congregationi pro opportuna solutione humillime proposuit: 

I. Celebrans et ministri, qui in Missa solemni diei festi Annuntia- 
tionis B. M. V. nec non SS. Natalis D. N. I. C. genuflectunt quando a 
choro cantantur verba « Et incarnatus est » etc., genuflectere ne debent 
etiam quando eadem verba simul recitant ad altare ? 

II. In vigilia Festi alicuius Sancti, cuius nomen continetur in Canone 
Missae, celebrans debet ne caput inclinare quum idem nomen pronuntiat? 

III. Festum S. Stephani Pp. M. insignis Collegiatae Titularis, in 
tota Civitate Rhodigii iamdiu celebrari solet sub ritu duplici I. classis 
cum octava. Quaeritur utrum in tota eadem civitate Credo in Missa 
recitari possit ac debeat. 

Et Sacra eadem Congregatio, ad relationem subscripti Secretarii, 
audito Commissionis Liturgicae suffragio, respondendum censuit: 

Ad I. Arirmative. 

Ad II. Affirmative iuxta Rubricas Missalis de Ritu celebrandi Mis- 
sam tit. V. n. 2. 

Ad III. Negative et servetur Decretum n. 2189 Perusina, 23 Martii 1709. 

Atque ita rescripsit et declaravit die 24 Novembris 1911. 


Fr. S. Carp. Praefectus. 
L. 4% S. + Petrus La Fontaine, Ep. Charystien., Secretarius. 


SACRA ROMANA ROTA 


TUNKINEN. 


NULLITATIS MATRIMONII (Tren-Canu). 

Pio PP. X feliciter regnante, Pontificatus Dominationis suae anno 
octavo, die 7 Iulii 1911, RR. PP. DD. Franciscus Heiner, Ponens, Ioannes 
Prior et Aloisius Sincero, Auditores de turno, in causa « Tunkinen. - Nulli- 
tatis Matrimonii » inter Ioannem Tien, repraesentatum per procuratorem 
Aloisium Conte, advocatum, et Agnetem Canh, interveniente et disceptante 
in causa sacri Vinculi Defensore ex officio, sequentem tulerunt sententiam. 

Ioannes Tien, e communitate catholica Dong-Kien, instantiis et mi- 
nis patris sui cedens anno 1902 in facie Ecclesiae Agnetem Canh, e 

communitate Phuk-Think, uxorem duxit. Anno 1908 adiit tribunal eccle- 
siasticum eo fine, ut o “lararetur matrimonii nullitas ex capite vis et 
metus. Processus deinc rite instructus est, quin tamen sententia lata 
sit. Cum enim Agnes Canh in secunda interrogatione sub iuramenti 
fide affirmavisset matrimonium consummatum esse, dum in prima inter- 
terrogatione, item sub iuramenti fide, idem negavit, iudex delegatus non 
ausus est ferre sententiam, ideoque omnia acta misit ad Vicarium 
Apostolicum, eundem rogans ut acta pro sententia dicenda transmit- 
terentur Romam ad S. Congregationem de Sacramentis. Quo facto ex 
speciali mandato Sanctissimi quaestio deducta est ad H. S. O., cuius 
est respondere ad propositum dubium: « An constet de matrimonii nul- 
litate in casu ». 

Cui dubio RR. PP. DD. Auditores respondendum censuerunt: « Affir- 
mative ». 

IuS QUOD ATTINET. 

Matrimonium in casu impugnatur ex capite vis et metus. Impedi- 
mentum vis et metus procedit « etsi metu coactus vero consenserit 
«in matrimonium; nam consensus iste ipso iure est irritus, quod 
« huiusmodi matrimonia irritat, non ex praesumptione ficti, sed veri 
« etiam consensus ». (Schmalzgrueber, lib. 1V, tit. I, nwm. 392). In casu 
autem matrimonium potest insuper impugnari ex defectu consensus, cum 
ex actis processus instructivi confici posse videatur Joannem Tien con- 
sensum verum et internum non habuisse. Sed cum ex una parte defe- 
ctus consensus interni difficilius probari possit quam factum potius 
externum vis el metus et cum ex altera parte processus non expresse 
de hoc capite instructus sit, abstrahi potest ab eo, utrum Ioannes Tien 
vero consensu interno matrimonium contraxerit necne. Dato enim, non 
concesso, quod [oannes Tien in matrimonium vero et interne consen- 
serit, matrimonium ipsum inter et Agnetem Canh iam ex capite vis et 
metus pro nullo et invalido declarandum est, uti postea demonstrabitur. 

Vis communiter ab auctoribus, praecedente iurisconsulto Romano 
Paulo (L. I, 2, D. quod metus causa, IV, 2) definitur: « Maioris rei im- 
« petus qui repelli non potest ». Cum S. Thoma (4, dist. 22 g. 1, art. 1) 
distinguenda est duplex vis, alia absoluta alia conditionalis. Vis abso- 
luta cadit in actus externos et repelli non potest, sive quia tollitur usus 
rationis sive quia vim patiens physice resistere non potest, quamvis 
interne habeat plenum voluntatis dissensum. Cum vis absoluta consen- 
sum ex parte vim patientis omnino excludat, de ea hic non est disse- 
rendum; nam matrimonium absque ullo actu humano concludi non 
potest. 

Vis conditionalis e contrario definitur: « Coactio moralis quae 
« voluntatem ad volendum movet sub comminatione mali, adeo ut vo- 
« luntas consentiat ad malum declinandum alias non consensura ». Vis 
conditionalis et metus ad invicem se habent uti causa et effectus. « Haec 
« posterior (vis) et metus pro synonymis vel saltem connexis accipiun- 
« tur; prout fit tit. de his, quae vi, metusve causa fiunt, ubi idem, quod 
« statuitur de vi, etiam statuitur de metu, et vicissim. Rationem dat 
« Cleric. de sacr. matr., decis. 27, n. 4, quia vis et metus sunt correla- 
« tiva et quod de uno dicitur, etiam intelligitur de altero; vis siquidem 
« consistit in inferente metum, et se habet per modum agentis; metus 
« autem stat in persona, cui vis infertur, et se habet per modum patien- 
« tis ». (Schmalzgr., lib. IV, tit. I, n. 384). Metus vero definiri potest: 
« Mentis trepidatio instantis vel futuri periculi (vel damni) causa ». 
(L. I..., ut supra). 

Matrimonia metu inita dicuntur (cap. 6, 13, 14, 15, 28, X de spon- 
sal. IV, 1) nulla, ideoque metus constituit impedimentum dirimens ma- 
trimonium, saltem christianorum. Sed ad id requiritur primo, ut metus 
sit incussus ab extrinseco per causam liberam; secundo, ut metus sit 
gravis, qualis scl. cadit in virum constantem; tertio, ut sit iniuste incus- 
sus quoad substantiam vel saltem quoad modum; quarto denique, ut 
metus in ordine ad extorquendum consensum matrimonialem incussus sit 
Quamvis antiquitus aliqui auctores (Schmalzg., l. c., nwm. 398, s.; Lugo, De 
instit. et iure, disp. 22, n. 174, s.) hance ultimam conditionem necessario 
requiri negaverint, tamen nostra aetate canonistae fere unanimiter eam 
recte expostulant. Item nullum dubium metum reverentialem gravem 
dicendum esse, si ex circumstantiis fiat vere gravis, uti ex timore per- 
petuae indignationis parentum, ex constantibus et inopportunis preci- 
bus, ex minis et similibus. 


FACTUM QUOD ATTINET. 


I. Imprimis praemittendae sunt, ex iudicis instructoris scripto actis 
transmissis adiuncto, quaedam notae de solemnitatibus et usibus matri- 
monialibus, quae in illa regione Tunchini Meridionalis vigent. « 1. Il 
« faut d’abord remarquer que la plupart du temps ce sont les parents 
« qui choisissent des femmes 4 leurs fils et des maris 4 leurs filles. 
« 2. Quelque temps aprés que la demande en mariage faite par les 
« parents du jeune homme a été acceptée par la famille de la jeune 
« fille, il y a un repas de noces. 3. Quand un jeune homme est fiancé, 
« il doit, soit en personne, soit par intermédiaire, faire chaque année 
« plusieurs démarches auprés de la famille de sa fiancée ; apporter des 

« présents etc. 4. Aprés la cérémonie (de la bénédiction nuptiale) cha- 
«cun des deux nouveaux époux ‘retourne 4 sa maison paternelle. 
« 5. Quelques jours aprés la bénédiction nuptiale, la jeune fille est con- 
« duite par ses parents 4 la maison de son mari; c’est ce qu’on appelle 
« “conduire la bru ”. Cette conduite de la bru est l'occasion de réjouis- 
« sances, repas en famille etc. 6. La plupart des maisons annamites ont 
« plusieurs appartements, en particulier une chambre intérieure, l'autre 
« extérieure. La chambre extérieure est ouverte 4 tout le monde: c’est 
« la qu’on recoit les visiteurs: la chambre intérieure, qui dans la tra- 
« duction est appellée parfois aussi chambre nuptiale, est un apparte- 
« ment réservé aux femmes ». 

Quod attinet porro veracitatem partium et testium, in relatione 
iudicis instructoris missa ad Vicarium Apostolicum et in actis extante, 
inter alia haec leguntur: « 1. Agnés Canh est une personne qui mérite 
« bien la réputation de niaise que la plupart des témoins lui ont faite: 
« elle est connue comme telle dans tout le pays. Je me demande si un 
« pareil tempérament n’est pas la cause, qu’ayant une fois décidé de 
«dire d'une facon, elle n’a pas voulu ensuite démordre de son systéme 
« d affirmation, ne comprenant pas, malgré nos avertissements réité- 
« rés, la gravité de la déposition qu’on lui demandait de faire. 2. Jean 
« Tien est un jeune homme dont la conduite a été sévérement et juste- 
« ment appréciée dans les notes du P. Denis, chef du district de Dong- 
« Thap. Si nous nous placons au point de vue spécial de son procés 
« matrimonial, il ressort clairement de son “ accusatio matrimonii ” et 
« de son interrogatoire qu’il a eu recours 4 tous les arguments capables 
« de l’aider 4 recouvrer sa liberté. Non seulement il a affirmé, dans ce 
« but, des choses qui d’aprés l'ensemble des témoignages ont été recon- 
« nues exactes, mais il a méme, suivant en cela une déplorable coutume 
« annamite, affirmé d’autres faits, secondaires il est vrai, mais que nous 
« avons ensuite reconnus complétement faux... Votre Grandeur sait par- 
« faitement que quand un annamite a une cause vraiment bonne en 
« elle-méme, il risque ensuite, dans son désir de la voir triompher, de 
«la gater par une longue série de mensonges qu’il y ajoute pour don- 
« ner, selon lui, plus de force au fait principal. 3. Tous les témoins cités 
« m’ont paru sincéres dans leurs dépositions, et je ne crois pas qu'il y 
« ait eu parmi eux une entente quelconque sur la maniére dont il fal- 
« lait déposer. Ils ont dit simplement ce dont ils se souvenaient, ce 
« qu’ils avaient vu ou entendu dire. Je n’ai pas remarqué qu’il y eit 
« de parti-pris pour favoriser l'un ou l'autre des conjoints ». 

Tertio praenotandum est tum partes litigantes tum testes excussos 

omnes esse christianos, omnesque depositiones suas fecisse iureiurando 
rite praemisso, uti ex actis constat. 

II. Quibus praemissis inquirendum est, an ex actis et probatis 
constet matrimonium Ioannem Tien inter et Agnetem Canh ob impe- 
dimentum vis et metus fuisse nullum et irritum. Cum ex notis praece- 
dentibus appareat nil extraordinarii in eo situm esse, quod in illa regione 
parentes pro filiis eligant uxores, eo pluris aestimanda sunt testimonia, 
quae in casu de illata vi ex parte patris et de metu filio incusso agunt. 
Neque enim agitur de electione quadam, cui filius sese subiecit, sed de 
electione tali, ad quam accipiendam filius vi et metu coactus est, et 
quidem metu gravi, iniuste a patre incusso ad extorquendum consen- 
sum matrimonialem filii, uti apparebit ex sequentibus. 

Ioannes Tien ipse in depositione sua iudiciali inter alia haec dicit: 
« Mes parents m’ont dit: “ Si tu ne nous écoute pas, nous ne te con- 
« naissons plus; et alors tu prendras pour femme qui tu voudras, car 
« nous ne te regarderons plus comme notre fils: tu pourras aller ot tu 
« voudras”. Mes parents m’ont menacé, mais ne m’ont pas frappé..... 
« Lorsque je suis allé devant le prétre, mon pére était assis tout prés: 
« c’est pourquoi j'ai répondu: “ Oui, je n’ai pas pensé au péché.” Quoique 
«mes parents ne m’aient pas frappé, j’ai répondu que je consentais a 
« prendre Agnés Canh pour épouse, de crainte que le prétre ne me 
« donnat pas la bénédiction nuptiale, et surtout je craignais, si je disais 
« non, le ressentiment de mes parents ». Petrus Xuyen, pater actoris, ita 
loquitur: « J'ai employé alternativement la douceur et la crainte pour 
«amener Jean Tien 4 entrer dans mes vues. Voyant cela, bon gré mal 
« gré, il a dQ se soumettre..... Il nous est reconnaissant de lui avoir fourni 
«les moyens d’étudier les caractéres chinois; c’est pourquoi il a dQ se 
« soumettre..... J’ai menacé de le frapper, mais je ne |’ai pas frappé, parce 
« qu’il s’est enfui; et je lui ai dit: “ Si tu ne nous obéis pas, si tu n’ac- 
« ceptes pas cette fille, je te chasserai de la maison..... Mes deux fréres 
«n’ont pas voulu y (scl. au repas) aller parce qu’ils voyaient que je 
« forgais mon fils...”. Avant le mariage Jean Tien dit 4 sa mére: “ Aux 
« interrogations du prétre je répondrai que je ne veux pas d’Agnés 
«Canh”. Ma femme me répéta ces paroles, mais mon fils n’osa pas 
«me les dire 4 moi-méme, parce qu'il me craignait ». Idem omnino 
testatur Anna Mu Xuyen, mater actoris, uti est in actis. 

Ex depositionibus aliorum testium, qui omnes de vi Ioanni Tien 
illata loquuntur, exempli gratia nonnulla enumerentur. loannes Quang 
ita edicit: « Avant le mariage, chaque fois que Jean Tien parlait avec 
« mépris de Mile. Canh, son pére le menagait... Tout le monde savait 

« dans la chrétienté que M. Xuyen forgait son fils »» Anna Thoa item: 
« Les jours précédant le mariage Jean Tien disait continuellement qu’il 
« ne voulait pas de Mile. Canh. “ Je serai obligé d’aller me marier, parce 
«que je crains d’étre maltraité...”. Dans la chrétienté tout le monde 
« disait: “ Jean Tien ne veut pas d’Agnés Canh; c’est son pére qui le force 
« 4 la prendre pour femme ”. Puis les gens se moquaient de M. Xuyen ». 
Immo Anna Xuyen Tri, soror primogenita actoris, testatur: « Mon pére 
« accompagnait Jean Tien; celui-ci 4 son retour me dit: “ Je voulais 
« répondre: non; mais j'ai eu peur que le pére ne me punit” ». 

III. Ex dictis igitur manifeste sequitur consensum sponsi - abstra- 
ctione facta, uti supra dictum est, ab eo, an sponsus verum internum 
consensum habuerit aut consensum solummodo simulaverit - metu 
gravi et iniusto fuisse extortum. Tamen non inutile erit idem confirmare 
ex circumslantiis caeremoniam ecclesiasticam praecedentibus et subse- 
quentibus, ita ut veritas adhuc clarius pateat. 

Primo pauca dicenda sunt de convivio ante nuptias instituto. Spon- 
sus iuxta suam depositionem ibi ita se habuit: « J’y suis allé, mais 
«c’était malgré moi; c’est pourquoi j’ai fait un écrit pour le remettre 
«a M. Van... J'ai placé cet écrit en cachette dans la bourse a arec et 
« bétel de M. Van, afin que celui-ci sit que je ne voulais pas me ma- 
«rier avec sa sceur; je n’ai montré ce papier 4 personne. Ce n’est qu’au 
« bout de 3 ou 4 jours que M. Van a trouvé ce papier et en a parlé a 
«mes parents... Quant 4 mes deux oncles... ils n’ont pas assisté a ce 
« repas. Je leur avais dit auparavant: “ Vous commettez une faute si vous 
« y assistez, car je ne veux pas épouser cette jeune fille” ». Petrus Van, 
frater primogenitus sponsae, confirmat illud factum depositionis episto- 
lae dicens: « Quelques jours auparavant Jean Tien avait prié le nommé 
« Moe de déposer une lettre dans ma bourse a bétel, et dans cette lettre 
«il me disait qu’il ne consentait pas 4 prendre ma sur pour épouse ». 
Aliis quoque testibus istud factum non ignotum mansit, quamvis nescie- 
bant quae in litteris illis scripta essent. 

De donis ab Annamitis in usum receptis sponsus ita deponit: 
« Lorsque mes parents me pressaient outre mesure alors seulement je 
« consentais 4 y aller, et au retour, faisant un mensonge, je disais a 
« mes parents que j’y étais allé; deux fois, je suis allé jusqu’d la mai- 
«son de Mlle. Canh, le pére et la mére de cette demoiselle étaient chez 
«eux: quant a elle je ne ne I’ai point rencontrée. Arrivé 4 la maison 
« susdite, j’offrais mes présents, je m’asseyais un moment, puis je m’en 
« retournais sans avoir dit quoi que ce soit concernant mon futur mariage 

« avec Mile. Canh ». Ex depositionibus aliorum testium, praesertim ma- 
tris sponsi, elucet actorem dixisse verum. 

Quomodo autem actor sese gesserit, postquam matrimonium cum 
Agnete Canh contraxit, ita explicat ipsa sponsa: « Aprés la cérémonie, 
- «mon frére, M. Xuyen, et moi nous sommes allés remercier le Pére. 
« Jean Tien n’y est pas venu; il a disparu aussitét aprés la messe ». 
Caeremonia quae dicitur « La conduite de la bru » facta, res non mu- 
tata est, nam sponsa prosequitur: « Arrivée 4 la maison de M. Xuyen, 
« je n’ai pas vu Jean Tien; aussitét que j’entrais par une porte, il sor- 
« tait par une autre, afin de m’éviter. Aprés le repas, lorsque j’ai porté 
«du thé a boire, je l’ai rencontré pour la premiére fois, il ne m’a dit 
« aucune parole; je lui ai porté du bétel 4 chiquer, il ne I’a pas accepté... 
« Les jours suivants, c’était la méme chose ». Ex testimoniis aliis, tum 
parentum tum aliorum, apparet Ioannem Tien revera taliter sese ha- 
buisse versus sponsam suam, ita ut testimonium unius testis, contra- 
rium affirmantis, nihili aestimandum sit. 

IV. Neque dici potest matrimonium decursu temporis cohabitatione 
et copula maritali convalidatum esse. Conditiones pro tali convalidatione 
requisitas enumerare in casu inutile est, cum factum non-conswmmatio- 
nis matrimonii omnino constet. Ioannes Tien enim rarissime in domo 
paterna, ubi commorabatur etiam uxor ipsius, pernoctabat ac dictis et 
factis semper mentem suam patefecit sese non cognoscere Agnetem 
tamquam uxorem suam. Iterum atque iterum a iudice interrogatus 
semper negavit sese unquam habuisse commercium carnale cum Agnete. 
Id quod confirmatur primo a teste Ioanne Dién dicente: « Jean Tien 
« m’a dit: “ Une fois je couchais chez moi, mon pére voulut me for- 
«cer 4 avoir commerce charnel avec Agnés Canh; je suis allé jusqu’a 
« la porte de la chambre, 4 peine l’eus-je apercue, que j’ai senti la haine 
« s’emparer de moi, je suis allé me cacher dans une cuve” ». Petrus 
Xuyen, pater actoris, ipse confitetur: « Jaurais voulu que la chose arri- 
« vat, afin de leur éviter d’étre un objet de risée pour le monde, pour 
« le fait de n’avoir pas d’enfants... Mais jamais Jean Tien et Agnés Canh 
« n’eurent commerce charnel ». Praeterea exstant in actis nonnulla alia 
testimonia, quae tot et talibus circumstantiis confirmata sunt, ut nullo 
modo dubitari possit matrimonium in casu nunquam fuisse consum- 
matum. 

Ut removeatur difficultas orta ex quodam facto singulari, addu- 
catur Agnés Van dicens: « J’ai donc autrefois interrogé ma belle-sceur 
« pour savoir si elle et Jean Tien s’aimaient, s’ils avaient eu des rap- 
« ports conjugaux. Voici ce qu’a cette époque m’a répondu ma belle- 

« seur: “ Jean Tien a une fois ouvert la porte de la chambre nup- 
«tiale, od je me trouvais, il est entré et est sorti tout de suite”... 
«elle n’a pas ajouté que Jean Tien avait couché avec elle ». Quod 
factum accuratius explicatur a matre sponsi Anna Mu Xuyen: « Mon 
«fils avait lhabitude d’aller s’amuser et le soir revenait trés tard. 
« Ason retour il cherchait du riz, du bétel etc. Cette nuit-la, j'ai 
« entendu du bruit dans la chambre nuptiale, c’est pourquoi j’ai de- 
« mandé: “Qui est 14?” Tien venait-il entrer ou y avait-il longtemps qu’il 
« était 1a, je n’en sais rien; mais quand j’ai demandé “ qui est 1a?”, il 
« répondit: “ C’est moi, Jean Tien; je prends de l’arec et du bétel”; puis 
« il sortit de suite de la chambre. Ceci se passait non pas aussit6t aprés 
«la conduite de la bru, mais environ 2 ou 3 mois aprés. Quant a des 
«rapports conjugaux entre mon fils et Agnés Canh, il n’y en a pas eu; 
« je n’ai aucun doute a ce sujet ». 

Sponsa quoque in prima sua interrogatione simpliciter affirmavit 
matrimonium nunquam fuisse consummatum, et in altera sessione iudici 
interroganti iterum respondit: « Jamais ». Sed cum iudex instaret, respon- 
dit ita: « Nous avons eu des rapports conjugaux trois fois: la 1* fois, 
«sept jours aprés la conduite de l’épouse; la 2° fois, aprés 15 autres 
«jours écoulés; la 3° fois, encore 15 jours plus tard ». Iudici autem 
sciscitanti, cur antea contrarium dixisset, respondit: « J’avais oublié la 
« chose ». Ex circumstantiis vero pro certo haberi debet sponsam hac 
secunda vice, seu in hac secunda sessione falsum dixisse. Postquam 
enim initio secundae interrogationis primam suam depositionem confir- 
mavit, statim postea dixit contrarium, indicans etiam dies, quibus com- 
mercium carnale factum fuisset. De hoc interrogata respondit sese 
oblitam fuisse hance rem. Quae igitur hoc instanti oblita erat, altero 
instanti scit cum omnibus particularibus temporis! Praeterea tot testes, 
de quorum veracitate dubitari nequit, sponsam in ea re mentitam esse 
evincunt. 

Si autem constat - uti de facto - primis temporibus post matri- 
monium contractum copulam non locum habuisse, matrimonium nun- 
quam consummatum est, cum sponsi postea separati vixerint. 

Quibus omnibus consideratis et sedulo perpensis, Christi nomine 
invocato, Nos infrascripti Auditores, pro tribunali sedentes et solum 
Deum prae oculis habentes, decernimus, declaramus et pronunciamus: 
« Constare de nullitate matrimonii in casu », seu ad dubium proposi- 
tum respondemus: « Affirmative ». 

Ita pronunciamus, mandantes Ordinariis locorum et ministris tri- 
bunalium ad quos spectat, ut executioni mandent et adversus reluctan- 

tes procedant ad normam Sacrorum canonum et praesertim cap. 3, 
Sess. XXV, de Reform., Concil. Trid., iis adhibitis exequutivis et coér- 
citivis mediis, quae magis efficacia et opportuna pro rerum adiunctis 
extitura sint. 


Romae, die 7 Iulii 1911. 
Franciscus Heiner, Ponens. 


Ioannes Prior. 
Aloisius Sincero. 
Sac. Tancredes Tani, Notarius. 


SECRETARIA STATUS 


DECLARATIO AUTHENTICA CIRCA INDULTUM DE ABSTINENTIA ET IEIUNIO PRO 
AMERICA LATINA PER SECRETERIAM STATUS EDITUM DIE 1 1anuUARII 1910. 


EX AUDIENTIA SANCTISSIMI. 
Die 13 Decembris 1911. 


Circa Indultum de abstinentia et ieiunio pro America Latina, per 
Secretariam Status editum die 1 Ianuarii 1910, ‘ ea quae sequuntur dubia 
Rrhus Vicarius Apostolicus Guyanae Britannicae humiliter Sanctae Sedi 
dirimenda proposuit : 

I. Utrum Nigritae et Indi, qui privilegiis gaudentes per Constitu- 
tionem Leonis f.r. PP. XIII « Trans oceanum » concessis, ieiunare tenen- 
tur solummodo feriis sextis quadragesimae, Sabbato Sancto et in per- 
vigilio Nativitatis Domini, vi praefati indulti a ieiunio eximantur etiam 
Sabbato Sancto et in pervigilio Nativitatis D. N. I. C. 

II. Utrum diebus, quibus hoc indulto frui licet, firma maneat prohi- 
bitio miscendi carnes et pisces. 

III. Quatenus affirmative ad II’, utrum haec prohibitio etiam Ni- 
gritas et Indos respiciat. 

SSmus vero D. N. Pius PP. X, referente me infrascripto Cardinali 
a secretis Status, respondendum decrevit: 

Ad I." Sufficienter provisum per art. XIII Constitutionis « Trans 
oceanum » diei 18 Aprilis 1897, ideoque ambo privilegia seu indulta 
cumulari posse. 


' Cfr. Acta Apostolicae Sedis, Vol. Il, p. 215-817. 

Ad II." Affirmative, nisi obtineatur speciale indultum apostolicum. 
Ad III." Affirmative, ut in II.° 

Et ita Sanctitas Sua publicari et servari iussit, contrariis quibus- 
libet minime obfuturis. 

Datum Romae, e Secretaria Status, die, mense et anno praedictis. 


R. Carp. Merry pet VAL. 


L. HS. 


DIARIUM ROMANAE CURIAE 


S. CONGREGAZIONE DEI RITI 


CONGREGAZIONE GENERALE. 


Il giorno 28 Novembre 1911, nel Palazzo Apostolico Vaticano, dinanzi 
all’augusta presenza del S. Padre, si é tenuta la Congregazione Generale dei 
Sacri Riti, nella quale gli Emi e Rmi Signori Cardinali con i Rmi Prelati Offi- 
ciali e Consultori teologi, che la compongono, hanno emesso il loro voto sul 
dubbio delle virtt in grado eroico nella Causa di beatificazione e canonizzazione 
del Ven. Servo di Dio Gaetano Errico, sacerdote fondatore della Congregazione 
dei Sacri Cuori. 


CONGREGAZIONE ORDINARIA. 


ll giorno 12 Decembre 1911, nel Palazzo Apostolico Vaticano, fu tenuta 
la Congregazione Ordinaria dei Sacri Riti, nella quale al giudizio degli Emi 
e Revmi Signori Cardinali componenti la medesima, furono sottoposte le se- 
guenti materie: 

1. Introduzione della Causa di Beatificazione e Canonizzazione della Serva 
di Dio Maria Teresa Haze, Fondatrice e Superiora Generale della Congregazione 
delle Figlie della Croce. 

%. Revisione degli scritti della Serva di Dio Lucia Filippini, Fondatrice 
dell’Istituto delle Maestre Pie Filippini. 

3. Revisione degli scritti del Servo di Dio Pietro Donders, Sacerdote Pro- 
fesso della Congregazione del SSmo Redentore. 

4. Revisione degli scritti del Servo di Dio Domenico Savio, giovane seco- 
lare, Alunno dell’Oratorio Salesiano. 

SEGRETERIA DI STATO 


NOMINE. 


Il Santo Padre con biglietto e con Breve della Segreteria di Stato, si é 
degnato di nominare: 


Prelati domestici di S. S.: 


23 Novembre 1911. — Il Rev. Emilio Chalvet, Vicario Generale della dio- 
cesi di Porto Luigi. 

— Il Rev. Dr. Leonardo Atzberger, Professore della Facolta teologica 
nell’Universita di Monaco in Baviera. 

25 Novembre — Il Rev. Antonio Kordanyi, parroco nella citta di Bartfa, 
diocesi di Cassovia. 

29 Novembre. — Il Rev. Antonio Lega, Vicario Generale della diocesi di 
Tivoli. 


Cappellani comuni soprannumerari di S. S.: 
26 Novembre 1911. — I] Rev. Francesco Forti, Beneficiato della Patriar- 


cale Basilica Vaticana. 
27 Novembre. — I] Rev. Oscar Perrotti de Carbonel, di Roma. 


Con biglietti della Segreteria di Stato, il Santo Padre Pio X, si é degnato 
nominare : 

7 Decembre 1911. — Mons. Oreste Giorgi, Segretario della Sacra Con- 
gregazione del Concilio. 

— Mons. Carlo Perosi, Reggente della Sacra Penitenzieria Apostolica. 


ONORIFICENZE. 


Sua Santita con biglietto e con Breve della Segreteria di Stato, si é de- 
gnata di conferire le seguenti onorificenze: 
La Commenda con placca dell’ Ordine di S. Gregorio Magno: 
17 Novembre 1911. — Al Sig. Francesco Kluge, patrono della Chiesa 
parrocchiale di Forst, nel distretto di Arnau. 
24 Novembre. — Al Sig. Avv. Domenico Pinto Coelho, portoghese. 


La Commenda dell’Ordine Piano: 


24 Novembre 1911. — Al Sig. Dr. Diego von Bergen, Consigliere di Le- 
gazione e Segretario della Legazione di Prussia presso la Santa Sede. 
Il Cavalierato dell’Ordine di S. Gregorio Magno, classe civile: 
25 Novembre 1911. — Al Sig. Gaspare Van de Ven, Segretario dell’Ospe- 
dale cattolico di Boxmeer nella diocesi di Bois-le-Duc. 

Il Cavalierato dell’ Ordine di S. Silvestro Papa: 


21 Novembre 1911. — Al Sig. Giuseppe Jonkergouw, della diocesi di 
Bois-le-Duc. 

24 Novembre. — Al Sig. Eugenio Passerin de Entréves, della diocesi di 
Aosta. 

29 Novembre. — Al Sig. Conte Maurizio Ollivier Beauregard, di Parigi. 

— Al Sig. Bernardo Paschali, di Périgueux. 


MAGGIORDOMATO DI SUA SANTITA 


NOMINE. 


La Santita di Nostro Signore, con biglietto di S. E. Rtha Mons. Maggior- 
domo, si é degnata di nominare: 


Camerieri segreti soprannumerari : 
11 Ottobre 1911. — Mons. Tommaso Emanueli. 
22 Novembre. — Mons. Carlo Catani, della diocesi di Livorno. 


Camerieri segreti di spada e cappa soprannumerari: 
25 Novembre 1911. — Il Sig. Agostino Caterini. 
— Il Sig. Conte Cesare Caterini. 
Cameriere onore in abito paonazzo : 
21 Novembre 1911. — Mons. Fioretti, della diocesi di Senigallia. 


NECROLOGIO 


12 Decembre 1911. — Mons. Ambrogio Agius, Arcivescovo titolare di Pal- 
mira, Delegato Apostolico nelle Filippine. 


Rew 

: 

| 

‘ 


A 
A 
. 
® 
\ 


ye 


— 


